Kiellandshagen

Kiellandshagen i Stavanger er en liten park like ved Breiavatnet og Kongsgård skole, lengst vest i byparken.Lexow Jan Hendrich: «Kongsgård», Stavanger Museums Årsbok, 1960 Navnet har hagen fått fordi forfatteren Alexander Kiellands barndomshjem lå her. 

Kiellandsparken fikk en solid oppgradering som del av tusenårsstedet i Stavanger i 2007.

 Historikk 
Ved graving for Posthuset i 1907 ble det gjort funn som gikk tilbake til vikingtid eller tidlig middelalder. Det ble også funnet fundamenter og keramikk som kan ha vært fra en kirke, og det har vært gjettet på om Olavsklosteret og Olavskirken sto her.Arne Kvitrud: «Hvor lå Olavsklosteret i Stavanger?», Lokalhistorisk Årbok for Rogaland – Ætt og heim, 2006

Kiellandshagen var eid av presten Hartvig Godsen (1649–1733), og da han døde, solgt på auksjon til presten Morten Morup. Datteren Ellen Morup og svigersønnen kapellan Jens Taur overtok så.

29. november 1773 ble eiendommen solgt til Stavanger amt for bruk som radesykehus. Det var så i bruk som sykehus fram til 1842, da et nytt sykehus ble bygd på Pedersgjerdet (nå Tinghuset i Bergelandsgata).

Fra 1842 til 1907 var huset i Kiellandfamiliens eie. Forfatteren Alexander Kielland ble født her. Huset til Kiellandfamilien ble revet i 1907 for å gi plass til byens hovedpostkontor. Sigval Bergesen d.e. var lokalpolitiker i Stavanger på tiden, og ønsket å bevare huset som bymuseum, men møtte motstand i formannskapet.Tor Obrestad: Sannhetens pris (s. 46), forlaget Cappelen Damm, ISBN 9788202130138

Postkontoret ble innviet i 1911, en kjempebygning med to tårn, og i mange år med Adam Egede-Nissen som postmester. I 1974 ble det revet, etter at det nye posthuset hadde åpnet ved Lars Hertervigsgate i 1972. Gottfred Borghammer: «Postvesenet i Gamle Stavanger», ''Folk og forhold i gamle Stavanger

 Referanser 

Kategori:Parker i Stavanger